വാഴ്ത്തുവിൻ യഹോവയെ കീർത്തിപ്പിൻ
ട്യൂൺ: What can wash away my sin or പാപക്കടം നീക്കുവാൻ

വാഴ്ത്തുവിൻ യഹോവയെ കീർത്തിപ്പിൻ തൻ നാമത്തെ 
നിത്യം തന്റെ കാരുണ്യം സത്യം തന്റെ വാഗ്ദത്തം 

തൻ വിശുദ്ധ വചനം അന്ധതയിൽ വെളിച്ചം 
പേയിൻ വാഴ്ച നീക്കുവാൻ സ്ത്രീയിൻ സന്തതി വന്നാൻ 

ചേറ്റിൽ നിന്നുയിർത്തോൻ തീറ്റി പോറ്റി കാക്കുന്നോൻ 
യിസ്രായേലിൻ കൂടെ നാം ക്രിസ്തൻ സ്വന്ത വംശമാം 

കഷ്ടനഷ്ടങ്ങളിലും രോഗശോകങ്ങളിലും 
യേശു വീണ്ടും വന്നിടും ക്ളേശമാകെ മാറ്റിറ്റും 

കേൾപ്പിൻ ചെറിയവരേ ചൊല്ലിൻ വലിയവരേ 
സർവ്വശക്തൻ ഭക്തനേ ധൈര്യമോടെ പാടുക 

വന്ദിക്ക എൻ ആത്മാവേ നന്ദിയോടെ ദൈവത്തെ 
താതപുത്രനാത്മാവാം യഹോവക്കെൻ വന്ദനം 

വി. നാഗൽ രചിച്ച കീർത്തനങ്ങൾ
സമ്പൂർണ്ണ ഗാനങ്ങൾ